121
Mani komakk kanók Hodáwand ent
Dém pa Urshalimá borzád rawagay sawté.
1 Chammán dém pa kóhá chesta kanán
maná komakk cha kojá rasit?
2 Maná komakk cha Hodáwandá rasit,
hamá ke ásmán o zemini addh kortagant.
3 Á naylit ke tai pád belakoshit,
á ke tai negahpániá kant wába nakapit.
4 Haw, á ke Esráilay negahpán ent
nawapsit o wába nakapit.
5 Hodáwand wat tai negahpán ent,
Hodáwand tai rástén némagá sáheg ent.
6 Róch, tará róchá ázára nadant o
na máh, shapá.
7 Hodáwand tará cha har badiá dura dárit,
tai zenday negahpán ent,
8 Hodáwand tai har rawag o áyagay negahpán ent
annun o tán abad.