124
Hodáwanday nám may madat ent
Dém pa Urshalimá borzád rawagay sawté. Dáuday Zabur.
1 “Agan Hodáwand gón má gón mabutén,”
Esráil begwashát:
2 “Agan Hodáwand gón má gón mabutén
á wahdá ke mardomán may sará orosh o hamlah kort,
3 áyán márá zendagá ér bortagat
wahdé hezhmesh may sará chest at.
4 Á wahdá ápán márá ér bortagat,
hár o tuppáná márá mán roptagat,
5 mastén ápán
márá rópán kortagat.”
6 Hodáwandá satá bát
ke naeshti má esháni dantánáni shekár bebén.
7 May zendi anchó rakként ke
báli morgé cha shekáriay dámá,
dám dert o má rakketén.
8 Hodáwanday nám may madat ent,
ásmán o zeminay jórh kanókay nám.